23PES-118

EH Bildu Nafarroa talde parlamentarioko Adolfo Araiz Flamarique jaunak honako galdera hauek aurkezten dizkio Legebiltzarreko Mahaiari, izapidetu ditzan eta idatziz erantzun dakien:

Nafarroako Kontseiluak 37/2022 Irizpena eman zuen 2022ko azaroaren 14an, Palacio Arozteguia SL eta Hotel Palacio de Arozteguia SL merkataritza-sozietateen eta Aroztegia Jauregiaren inguruan sustatutako turismo-, hotel-, kirol- eta egoitza-eremuaren Udalez gaindiko Plan Sektorialaren Konpentsazio Batzordearen izenean Salvador Urbistondo Arotzarenak aurkeztutako ondare-erantzukizuneko espedientea dela-eta.

Merkataritza-sozietateek eta Konpentsazio Batzordeak aurkeztutako erreklamazioaren arabera, ustezko ondare-kaltea 44.395.854,13 eurokoa zen guztira.

Nafarroako Kontseiluak emandako irizpenak berretsi egiten du Nafarroako Gobernuaren jarrera, eta Palacio Arozteguia SL eta Hotel Palacio de Arozteguia SL merkataritza-sozietateek eta Aroztegia Jauregiaren inguruan sustatutako turismo-, hotel-, kirol- eta egoitza-eremuaren Udalez gaindiko Plan Sektorialaren Konpentsazio Batzordeak aurkeztutako erreklamazioa onartzearen aurka azaltzen da.

Horrenbestez, gai hauei idatzizko erantzuna ematea eskatzen dugu:

1.- Amaitu al da Palacio Arozteguia SL eta Hotel Palacio de Arozteguia SL merkataritza-sozietateek eta Aroztegia Jauregiaren inguruan sustatutako turismo-, hotel-, kirol- eta egoitza-eremuaren Udalez gaindiko Plan Sektorialaren Konpentsazio Batzordeak aurkeztutako ondare-erantzukizuneko erreklamazioaren gaineko administrazio-prozedura, zeinaren bidez 44.395.854,13 euroko kalte-ordaina eskatzen baitzuten? Noiz amaitu zen eta zein izan zen hartu zen administrazio ebazpena?

2.- Administrazio-ebazpena eskatutako kalte-ordaina onartzearen aurkakoa izan baldin bada, ebazpenaren aurkako administrazioarekiko auzi-errekurtsorik aurkeztu al dute erreklamazioaren egileek?

Iruñean, 2023ko irailaren 28an

Foru parlamentaria: Adolfo Araiz Flamarique